FI Euroopan unionin virallinen lehti L 284/1

KOMISSION DELEGOITU ASETUS (EU) N:o 1025/2014,

annettu 25 päivänä heinäkuuta 2014,

talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annetun neuvoston asetuksen (EY) N:o 1528/2007, sellaisena kuin se on muutettuna tiettyjen yhteiseen kauppapolitiikkaan liittyvien asetusten muuttamisesta tiettyjen toimenpiteiden hyväksymistä varten siirrettävän säädösvallan ja täytäntöönpanovallan myöntämisen osalta annetulla Euroopan parlamentin ja neuvoston asetuksella (EU) N:o 38/2014, liitteen I muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 (1), sellaisena kuin se on muutettuna tiettyjen yhteiseen kauppapolitiikkaan liittyvien asetusten muuttamisesta tiettyjen toimenpiteiden hyväksymistä varten siirrettävän säädösvallan ja täytäntöönpanovallan myöntämisen osalta 15 päivänä tammikuuta 2014 annetulla Euroopan parlamentin ja neuvoston asetuksella (EU) N:o 38/2014 (2), ja erityisesti sen 2 artiklan 2 kohdan,

sekä katsoo seuraavaa:

(1) EU:n tullittoman ja kiintiöttömän tuontijärjestelmän edunsaajavaltioiden luettelo on vahvistettu asetuksen (EY) N:o 1528/2007, jäljempänä ’markkinoillepääsyasetus’, liitteessä I.

(2) Botswana, Kamerun, Norsunluurannikko, Fidži, Ghana, Kenia, Namibia ja Swazimaa eivät olleet toteuttaneet tarvittavia toimia sopimustensa ratifioimiseksi, eivätkä ne enää 1 päivästä lokakuuta 2014 asetuksen (EY) N:o 1528/2007 2 artiklan 3 kohdan ja erityisesti sen b alakohdan mukaisesti kuulu asetuksen (EY) N:o 1528/2007 nojalla sallitun markkinoillepääsyjärjestelyn piiriin. Tämä johtuu Euroopan parlamentin ja neuvoston asetuksesta (EU) N:o 527/2013 (3).

(3) Norsunluurannikko ja Ghana sekä Euroopan unioni ja sen jäsenvaltiot saivat talouskumppanuussopimusta koskevat neuvottelut päätökseen 30 päivänä kesäkuuta 2014.

(4) Botswana, Namibia ja Swazimaa sekä Euroopan unioni ja sen jäsenvaltiot saivat talouskumppanuussopimusta koskevat neuvottelut päätökseen 15 päivänä heinäkuuta 2014.

(5) Komissiolle on siirretty valta antaa delegoituja säädöksiä asetuksen (EY) N:o 1528/2007 24 a artiklan mukaisesti kyseisen asetuksen liitteen I muuttamiseksi siten, että siihen lisätään AKT-valtioiden ryhmään kuuluvia alueita tai valtioita, jotka ovat saaneet Euroopan unionin kanssa päätökseen neuvottelut sopimuksesta, joka täyttää GATT 1994 -sopimuksen XXIV artiklan vaatimukset.

(6) Tämän asetuksen soveltamispäivästä lähtien Botswanan, Norsunluurannikon, Ghanan, Namibian ja Swazimaan lisäämiseen markkinoillepääsyä koskevan asetuksen liitteeseen I sovelletaan kyseisen asetuksen 2 artiklan 3 kohdassa ja erityisesti sen b alakohdassa esitettyjä edellytyksiä,

ON HYVÄKSYNYT TÄMÄN ASETUKSEN:

1 artikla

Maiden lisääminen liitteeseen I

Lisätään asetuksen (EY) N:o 1528/2007 liitteeseen I maat seuraavasti:

Botswanan tasavalta;

Norsunluurannikon tasavalta;

Ghanan tasavalta;

Namibian tasavalta;

Swazimaan kuningaskunta.

2 artikla

Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä lokakuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 2014. Komission puolesta Puheenjohtaja José Manuel BARROSO

(1) EUVL L 348, 31.12.2007, s. 1.

(2) EUVL L 18, 21.1.2014, s. 52.

(3) Euroopan parlamentin ja neuvoston asetus (EU) N:o 527/2013, annettu 21 päivänä toukokuuta 2013, neuvoston asetuksen (EY) N:o 1528/2007 muuttamisesta siltä osin kuin on kyse tiettyjen valtioiden poistamisesta neuvottelut päätökseen saaneiden alueiden ja valtioiden luettelosta (EUVL L 165, 18.6.2013, s. 59).